b'\n_START_ARTICLE_\nManganolangbeinita\n_START_SECTION_\nCaracter\xc3\xadstiques\n_START_PARAGRAPH_\nLa manganolangbeinita \xc3\xa9s un sulfat de f\xc3\xb3rmula qu\xc3\xadmica K\xe2\x82\x82Mn\xe2\x82\x82(SO\xe2\x82\x84)\xe2\x82\x83. Cristal\xc2\xb7litza en el sistema isom\xc3\xa8tric. Es troba en forma de cristalls tetra\xc3\xa8drics petits. La seva duresa a l\'escala de Mohs es troba entre 2,5 i 3._NEWLINE_Segons la classificaci\xc3\xb3 de Nickel-Strunz, la manganolangbeinita pertany a "07.AC - Sulfats (selenats, etc.) sense anions addicionals, sense H\xe2\x82\x82O, amb cations de mida mitjana i grans" juntament amb els seg\xc3\xbcents minerals: vanthoffita, piracmonita, efremovita, langbeinita, yavapai\xc3\xafta, eldfellita, godovikovita, sabie\xc3\xafta, thenardita, metathenardita i aftitalita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta l\'any 1924 en una caverna volc\xc3\xa0nica al mont Vesuvi, a la prov\xc3\xadncia de N\xc3\xa0pols (Camp\xc3\xa0nia, It\xc3\xa0lia), on sol trobar-se associada a altres minerals com: thenardita, halita, silvita i aftitalita. \xc3\x89s l\'\xc3\xbanic indret on ha estat trobada aquesta esp\xc3\xa8cie mineral.'